Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 3 Pv 846/11/2202	Galanta, 31.1.2014
EEČ : 2-17-31-2014

U Z N E S E N I E

Trestná vec:	obvinený XXXXX 
Prečin:	Výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Galanta
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
dňa 16.10.2011 v čase okolo 16.15 h po skončení futbalového zápasu v obci Dolné Saliby, na hlavnej ceste pred vstupnou bránou na futbalové ihrisko, po predchádzajúcich slovných urážkach fyzicky napadol osobu XXXXX a to takým spôsobom, že ho gumenou hadicou dlhou asi 1 meter udrel 1x do pravej časti tváre a 1x do pravej ruky, následne ho zvalil na zem, kde ho oboma rukami uchopil za ľavé stehno a začal ho hrýzť, pričom ako sa bránil rukami, pohrýzol ho aj do ľavej ruky medzi ukazovákom a palcom, čím poškodenému Ing. Istvánovi Morovicsovi spôsobil podľa lekárskej správy ľahké zranenie,

lebo je trestné stíhanie neprípustné podľa § 9 odsek 1 písmeno d

Odôvodnenie:
Poverený príslušník  Okresného riaditeľstva Policajného zboru, Obvodného oddelenia v Jelke  uznesením  č. ORP-XXXXX zo dňa 18.11.2011 vzniesol v  zmysle § 206 odsek 1 Trestného poriadku obvinenie XXXXX pre prečin uvedený vo výrokovej časti tohto uznesenia.

V priebehu vyšetrovania  sa obvinený XXXXX k spáchaniu skutku v plnom rozsahu priznal a vzhľadom na splnenie všetkých zákonných podmienok bolo trestné stíhanie voči nemu podmienečne zastavené uznesením sp. zn. 3 Pv 846/11-9 zo dňa 13.04.2012, právoplatné dňom 24.04.2012. Obvinenému bola uložená skúšobná doba v trvaní 30 mesiacov. Počas plynutia skúšobnej doby pri podmienečnom zastavení trestného stíhania bolo zistené, že obvinený XXXXX, nar. XXXXX, rod. číslo XXXXX dňa 10.10.2013 zomrel, čo potvrdil Matričný úrad Galanta.

Podľa § 215 odsek 1 písmeno d / Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku.

Podľa § 9 písmeno d/ Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho.

Pretože trestné stíhanie voči osobe, ktorá zomrela nie je prípustné, bolo potrebné trestné stíhanie v zmysle § 215 odsek 1 písmeno d/ Trestného poriadku s poukazom na ustanovenie § 9 odsek 1 písmeno d/ Trestného poriadku zastaviť.

	S poukazom na to, že obvinený XXXXX počas trestného stíhania dňa 10.10.2012 zomrel, trestné stíhanie jeho osoby sa stalo zo zákona neprípustným, bolo potrebné trestné stíhanie v zmysle § 215 ods.1 písm. d/ Trestného poriadku  zastaviť.

          Vzhľadom na vyššie uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Beatrix Jakubovičová
prokurátorka